ข้อบัญญัติองค์การบริหารส่วนตำบลป่าซางข้อบัญญัติองค์การบริหารส่วนตำบลป่าซางเรื่องการกำจัดสิ่งปฏิกูลและขยะมูลฝอยพ.ศ. ๒๕๕๙ อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๒๐ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลป่าซางโดยความเห็นชอบของสภาองค์การบริหารส่วนตำบลป่าซางและนายอำเภอดอกคำใต้จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลป่าซาง เรื่อง การกำจัดสิ่งปฏิกูลและขยะมูลฝอยพ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับได้ในเขตองค์การบริหารส่วนตำบลป่าซางตั้งแต่วันถัดจากวันประกาศในราชกิจจานุเบกษาข้อ๓ ให้ยกเลิกข้อบัญญัติองค์การบริหารส่วนตำบลป่าซาง เรื่อง การกำจัดสิ่งปฏิกูลและขยะมูลฝอย พ.ศ.๒๕๕๗ข้อ๔ บรรดาข้อบัญญัติ ประกาศระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๕ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลป่าซางเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติตามพระราชบัญญัติการสาธารณสุข พ.ศ. ๒๕๓๕มูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้ามูลสัตว์หรือซากสัตว์ รวมตลอดถึงสิ่งอื่นใดซึ่งเก็บกวาดจากถนนตลาด ที่เลี้ยงสัตว์ หรือที่อื่นสิ่งปฏิกูล หมายความว่าอุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกและมีกลิ่นเหม็นข้อ๖ การกำจัดสิ่งปฏิกูลและขยะมูลฝอยในเขตองค์การบริหารส่วนตำบลป่าซางเป็นอำนาจหน้าที่ขององค์การบริหารส่วนตำบลป่าซางเท่านั้นจะบริการเก็บให้กับทุกครัวเรือนโดยไม่คิดค่าบริการข้อ๗ ให้ตลาด ร้านค้าหรือโรงงานที่นอกเหนือจากครัวเรือนทำการกำจัดขยะด้วยตนเองหากให้องค์การบริหารส่วนตำบลป่าซางดำเนินการจัดเก็บจะต้องเสียค่าธรรมเนียมตามอัตราที่กำหนดไว้ท้ายข้อบัญญัติข้อ๘ ที่รองรับมูลฝอยต้องไม่รั่วและมีฝาปิดมิดชิดกันแมลงวันและสัตว์ได้ตามแบบซึ่งพนักงานสาธารณสุข หรือเจ้าพนักงานท้องถิ่นเห็นชอบข้อ๙ ผู้ครอบครองสถานที่อาคารหรือเคหสถานต้องรักษาบริเวณสถานที่อาคารหรือเคหสถานในครอบครองของตนไม่ให้มีมูลฝอยสิ่งปฏิกูลหรือสิ่งเปรอะเปื้อนหรือมีการถ่ายเทหรือทิ้งมูลฝอยสิ่งปฏิกูลหรือสิ่งเปรอะเปื้อนในประการที่ขัดต่อสุขภาพข้อ๑๐ ห้ามผู้ใดถ่ายเททิ้งปล่อยหรือทำให้มีสิ่งปฏิกูลหรือมูลฝอยในทางสาธารณสุขหรือที่สาธารณะอื่นใด เป็นต้นว่า ถนน ซอยตรอก แม่น้ำ คลอง คู สระน้ำ บ่อน้ำเว้นแต่ในที่ซึ่งเจ้าพนักงานสาธารณสุขหรือเจ้าพนักงานท้องถิ่นอนุญาตให้จัดตั้งไว้ให้โดยเฉพาะข้อ๑๑ ห้ามผู้ใดนำสิ่งปฏิกูลไปในทางสาธารณะหรือสถานที่อื่นใดเว้นแต่จะได้รับใส่ภาชนะหรือที่เก็บมิดชิดไม่ให้สิ่งปฏิกูลหรือกลิ่นเหม็นรั่วออกมาข้างนอกข้อ๑๒ ห้ามผู้ใดถ่าย เท ทิ้งสิ่งปฏิกูลลงในที่รองรับมูลฝอยข้อ๑๓ ถ้าเจ้าพนักงานท้องถิ่นเห็นว่าสถานที่หรือบริเวณใดควรทำการเก็บขยะมูลฝอยหรือสิ่งปฏิกูลไปทำการกำจัดให้ถูกต้องด้วยสุขลักษณะยิ่งขึ้นโดยเรียกเก็บค่าธรรมเนียมเก็บขน เมื่อได้มีหนังสือแจ้งแก่ผู้ครอบครองอาคารหรือเคหสถานทราบล่วงหน้าไม่น้อยกว่า๑๕วันนับแต่วันประกาศแล้วผู้ครอบครองสถานที่อาคารเคหสถานจะต้องให้เจ้าหน้าที่ของเจ้าพนักงานท้องถิ่นหรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้นเก็บขนมูลฝอยหรือสิ่งปฏิกูลจากสถานที่อาคารหรือเคหสถาน ซึ่งตนครอบครองโดยเสียค่าธรรมเนียมเก็บขนตามอัตราที่ได้กำหนดไว้ท้ายข้อบัญญัตินี้ข้อ๑๔ ห้ามผู้ใดรับจ้างเก็บขนมูลฝอยหรือสิ่งปฏิกูลจากสถานที่อาคารหรือเคหสถานซึ่งอยู่ในเขตเก็บขนมูลฝอยหรือสิ่งปฏิกูลที่เจ้าพนักงานท้องถิ่นได้ประกาศแล้วตามข้อ๑๑ เว้นแต่ได้รับอนุญาตจากเจ้าพนักงานท้องถิ่นตามเงื่อนไขและวิธีการที่กำหนดไว้ในสัญญาข้อ๑๕ ผู้ครอบครองสถานที่อาคารหรือเคหสถานซึ่งอยู่นอกบริเวณเก็บขนมูลฝอยหรือสิ่งปฏิกูลตามข้อ ๑๒และผู้ครอบครองสถานที่ อาคารหรือเคหสถานซึ่งเจ้าพนักงานท้องถิ่นมิได้กำหนดให้กำจัดมูลฝอยหรือสิ่งปฏิกูลตามข้อ๑๒ต้องกำจัดมูลฝอยหรือสิ่งปฏิกูลตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผาหรือผังหรือโดยวิธีอื่นใดที่ไม่ขัดต่อสุขลักษณะข้อ๑๖ ห้ามผู้ซึ่งมิได้เป็นเจ้าพนักงานเจ้าหน้าที่องค์การบริหารส่วนตำบลป่าซางทำการคุ้ยเขี่ยหรือขุดมูลฝอยในที่รองรับ รถขน เรือขน สถานที่ที่เทมูลฝอยใด ๆขององค์การบริหารส่วนตำบลป่าซางเว้นแต่จะได้รับอนุญาตจากเจ้าพนักงานท้องถิ่นแล้วข้อ๑๗ ห้ามผู้ซึ่งมิได้เป็นพนักงานเจ้าหน้าที่ขององค์การบริหารส่วนตำบลป่าซางทำการถ่ายเทขนหรือเคลื่อนที่สิ่งปฏิกูลในถังรองรับ รถขน เรือขน สถานที่เท เก็บหรือพักสิ่งปฏิกูลขององค์การบริหารส่วนตำบลป่าซางข้อ๑๘ ผู้ใดฝ่าฝืนข้อบัญญัติองค์การบริหารส่วนตำบลป่าซางนี้มีความผิดต้องระวางโทษปรับไม่เกิน๑,๐๐๐ บาทข้อ๑๙ ให้นายกองค์การบริหารส่วนตำบลป่าซางรักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๒กันยายน พ.ศ. ๒๕๕๙ชนะพล เครือนวลปลัดองค์การบริหารส่วนตำบลปฏิบัติหน้าที่นายกองค์การบริหารส่วนตำบลป่าซาง[เอกสารแนบท้าย]๑. บัญชีอัตราค่าธรรมเนียมข้อบัญญัติองค์การบริหารส่วนตำบลป่าซาง เรื่อง การกำจัดสิ่งปฏิกูลและขยะมูลฝอยพ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๗ มีนาคม ๒๕๖๐พรวิภา/ตรวจ๗ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๖๖ ง/หน้า ๑๔๘/๓ มีนาคม ๒๕๖๐